LidanRubinov/Halacha-QA huggingface dataset:
שאלה: בן עיר (פרוז) שהלך לכרך (מוקף): האם אדם שכבר התחייב בפורים דפרזים יכול להתחייב שנית בפורים דמוקפים? (נראה שרוב האחרונים התירו זאת - חלקם חששו לשיטת הרא"ש והתוס המובא בריטב"א והמאירי ולכן הורו לא לברך לעצמו על קריאת מגילה וקו"ח שלא להוציא אחרים - וסמכו על הירושלמי בדין בן עיר שעקר דירתו לכרך, וכפי דעת רוב הראשונים, אך יש תמיהה גדולה שהרי הירושלמי והראשונים בעקבותיו דיברו במקרה שעקר דירתו, ואיך התירו גם לסתם בן עיר ששהה בכרך בזמן עלות השחר?) ופורים שמח!
תשובה: עקר דירתו לאו דווקא שהרי פרוז בן יומו נקרא פרוז וכן בן כרך בן יוומו
שאלה: כלים שנוקו במדיח כלים בשרי וחלבי יחד: הוריה של אשתי אינם דתיים, הם מפרידים בין כלים בשריים וחלביים אך מנקים את כולם ביחד במדיח כלים. קיבלנו מהם סט כלים חלביים, קערת זכוכית חלבית וכן פיירקסים בשריים מזכוכית. האם אפשר להשתמש בכלים אלו?
תשובה: כלים מזכוכית צריך לערות מים רותחים, כי לפי הספרדים זכוכית בכלל לא בולע, אז מי שכן מחמיר כמה זה כבר בולע?! לכן מספיק לערות מים רותחים. וגם כלים שאינם מזכוכית כמו פלסטיק וכדומה, זה בלע רק במדיח שהוא כלי שני, ולכן מספיק לערות מים רותחים ישר מהקומקום. לגבי כלי חרס יש בעיה, אם זה ממש בלע הוא לא פולט, הרשב"א כותב שאם כלי חרס הרתיחו בו חלב, אם מערים עליו שלוש פעמים מים רותחים, הוא חוזר להיות פרווה, ולכן אם הוא בלע היתרה, אפשר לערות מים רותחים שלוש פעמים, וזה מספיק, אבל אם הוא בלע איסורא אי אפשר להכשיר אותו.
שאלה: עסקה עם חברה שעובדת בשבת: יש לי מספר אתרי אינטרנט שאני מאכסן בכל מיני חברות אכסון בעולם. אחת מהן מבצעת מדי פעם עבודות שדרוג על השרתים בשבת. האם יש עם זה בעיה או שאני צריך להחליף חברת אכסון? (חברה אחרת שאני מאכסן בה אתר אחר בד"כ עושה את השדרוגים בימי שני רביעי). אני רק יציין שמדובר בחברות בחו"ל כך שאפשר להניח שלא עובדים שם יהודים. מצד שני, החברה שעושה עבודות תחזוקה לשרתים בשבת נמצאת בניו ג רזי שזה איזור עם הרבה יהודים. מצד שלישי - יהודים בניו ג רזי בד"כ עובדים בפיננסים, עריכת דין, רפואה וכו - ולא כאנשי IT בחברות אכסון אתרים.
תשובה: אם הרוב במקום נוכרים הולכים אחרי הרוב ולא חוששים שמא יהודי יעבוד בשבת.
שאלה: הגלשת בנות בסנפלינג ע"י מדריך גבר: אני מתעסק בהגלשת סנפלינג ורציתי לשאול את הרב האם מותר לי להגליש בנות. הבעיות שיש בהגלשה הן שכשאני שם לה רתמה אני צריך לגעת בה וגם שהרתמה תרים לה את החצאית. האם יש כאן דין של מתעסק כמו רופא? אם כן, האם יהיה מותר לעשות זאת ליד בנים אחרים? אם היא תלבש מכנסיים רחבות זה יועיל? אשמח אם הרב יוכל להביא מקורות,
תשובה: אני חושב שלא שלא ראוי שבן יגליש בנות, זה לא כמו רופא או אחות שמוכרחים לטפל סנפלינג זה רק שעשוע, ולכן שבת תגליש בנות, ובן יגליש בנים. ואין הבדל אם היא תהיה עם מכנסיים רחבות. אם בת מגלישה, לא נראה שצריך לחשוש אם יש בנים באיזור. זה ענייני צניעות, תמיד צריך לשמור מרחק בין בנים לבנות, זה כלול במה שהרמב"ם אומר שצריך להתרחק מנשים.
שאלה: האם מותר לזרוק כזית מזונות: לפי מה שאני יודע אסור לזרוק יותר מכזית לחם לפח. השאלה היא האם זה אותו דין גם לגבי מזונות?
תשובה: גם מזונות הם פת, אלא שהם מכונים בשם פת הבאה בכיסנין.
שאלה: עונש מוות לאהרן על עבירה מדרבן?: ב"ה כתוב דברים פרק ט כ: ובאהרן התאנף ה מאד להשמידו ואתפלל גם-בעד אהרן בעת ההוא: יש לראות ולבדוק שהרי ה יתברך מעניש על פי חוקי התורה. ואין עונש מוות על עשית פסל ואין עונש מוות על "לפני עיוור" וגם על חילול ה אין עונש מוות (ספר החינוך). אפשר שאהרן היה אמור לקבל עונש מוות על עבירה מדרבנן כמו שאומרים ח שמי שעובר עברה מדרבנן חייב מיתה בידי שמיים? אם כן אז על איזה עבירה מדרבנן עבר?
תשובה: לשואל פרשיית חטא העגל היא פרשיה עמוקה הדורשת לימוד רב. גם חלקו של אהרן בחטא דורש עיון וממילא גם הבנת העונש הקשה צריכה לימוד. אסתפק במסגרת זו בהבאת דבריו של רבנו בחיי (דברים ט, כ) שכתב: "ובאהרן התאנף ה' מאד להשמידו. ידוע מה שדרשו ר (ויקרא רבה י, ה) בפסוק זה: השמדה זו כלוי בנים, שנאמר: "ואשמיד פריו ממעל ושרשיו מתחת" (עמוס ב, ט), וכיון שהתפלל משה עשה תפלתו מחצה. ומכל מקום פסוק זה הנכתב בתורה לאות ולמופת שאהרן חטא בעגל חטא גדול עד שנענש עליו בכלוי בנים, ובודאי יש לתמוה: כי אהרן לשם שמים נתכוון ומחשבתו היתה זכה בעבודת הש"י, והנה הכתוב אמר: "אשר עשה אהרן" (שמות לב, לה), לא יתפוש אותו רק על המעשה לבדו לא על המחשבה, ואם כן למה התאנף בו השם. והתשובה בזה כי הקדוש ברוך הוא מדקדק עם הצדיקים אפילו כחוט השערה, וכן דרשו ר ממה שכתוב: "וסביביו נשערה מאד" (תהלים נ, ג), ואף על פי שכוונתו היתה לשמים מכל מקום המעשה לאהרן בידים היה חלול השם, ואף על פי שהוא לא חטא בו הנה החטיא את ישראל שלא בכוונה, שהרי על ידו טעו אחריו ונפלו הרבה מישראל". נאמנה
שאלה: קוליטיס - חולה שאין בו סכנה?: כבוד הרב אני חולה בקוליטיס (דלקת במעיים), ומטופל באופן יומי בכדורים שמונעים את התפרצות ההתקף. התפרצות של התקף יכול להביא עד למיון. האם הדין שלי הוא כדין חולה שאין בו סכנה לעניין שבתות, צומות וכד?
תשובה: כן, יהיה מותר להשתמש עם התרופה הזו גם בשבת וגם בפסח, אם יש בזה חמץ מן הסתם זה לא ראוי לאכילה ולצורך חולה חכמים לא גזרו דבר שלא ראוי לאכילה בפסח. מדאורייתא בכלל אין איסור בדבר שלא ראוי לאכילה, אבל היות והוא אוכל אותו, יש מושג שהרא"ש קורא לו "אחשוויה", חכמים אסרו בגלל שהוא החשיב את זה למרות שזה לא ראוי לאכילה, אבל לצורך חולה הוא לא החשיב את זה, הוא עושה את זה באילוץ שהרופא אמר לו, ויהיה מותר בפסח.
שאלה: אכילת תותים: לפי מה שאמרו לי תותים הם הפרות הנגועים ביותר בתולעים וידוע לי גם שהתולעים הם קטנים מאוד וקשה לראות אותם, הם גם נדבקים לתות. וזרם מים חזק והשריה בימי סבון לא כל כך עוזר תמיד. איך אפשר להכשיר אותם מתולעים?
תשובה: וברכת ד' בתות שדה יש להוריד את הפטוטרת (העלים הירוקים עד האזור האדום שבתות), לאחר מכן להניח במים עם סבון להשרות מספר דקות ולבחוש היטב. לשפוך את המים ולחזור כך שלש פעמים. מבדיקות מעבדה כמעט ואין יותר חרקים. על כן אפשר לאכול כך את התותים. הרב יהודה הלוי עמיחי מכון התורה והארץ כפר דרום אשקלון מועיל לטחון את התותים?
שאלה: קטניות לילדים בנישואים מעורבים: אנו זוג נשוי "מעורב" אני אשכנזי ואשתי תמניה. בעניין קטניות בפסח, עד עכשיו נהגנו שבביתנו אין אנו אוכלים קטניות. אך בבית הוריה של אשתי היא נוהגת כן לאכול קטניות. וזאת לאחר התייעצות עם פוסק שהפנה אותנו לפסק הנ"ל. עתה יש לנו 2 ילדים, האחת כבר נכנסה לגיל חינוך. כיצד עלינו לנהוג בעניין אכילת קטניות עם הבת שלנו (שעברה גיל חינוך) אצל הורי אשתי ובכל מקום?
תשובה: על ילדיך להתנהג כמוך.
שאלה: לשון הרע בכיתה: למדתי שאסור לספר בשבחו של אדם בפני שונאיו, מצד שני חובה לדון לכף זכות. קרה מצב שהייתי בכיתה ונגמר השיעור והמורה יצאה, ואיזו ילדה אמר לי: אני לא סובלת את המורה וכו. ולא עניתי לה, ואז היא אומר לי: נו מה אתה לא חושב שהיא מורה רעה? אל תיהיה מהאו"ם, תביע דעה! וכו. אז מצד אחד צריך לדון לכף זכות את המורה גם אם אתה מרגיש שהיא לא מורה משהו, ואסור להסתכל ככה על אנשים, צריך לראות את הטוב שבהם ולא את הרע, אז מה לדון לכף זכות רק בלב? להגיד לה שהיא מורה טובה ולהציג לה את הצדדים הטובים שבמורה? אם כן, אבל כתוב לא לשבח אדם בפני שונאיו? והאם לענות או לא לענות? אם אני לא עונה אני גורם לילדה להגיד עוד לשון הרע, אז אולי אם אני יגיב היא תגיד פחות לשון הרע? מראש :)
תשובה: ב"ה לך. קראתי את מכתבך ומאוד הבנתי אותך. פעמים רבות אדם נתון ללחץ סביבתי, של כל מיני אנשים שמנסים למשוך אותו אליהם. לפעמים מדובר בדברים טובים, אך פעמים גם לדברים לא טובים. אין ספק שלדבר על מורה דברים לא טובים זה בגדר של איסור לשון הרע, וחייבים להתגבר על הדבר, גם אם זה לא קל. כבר אמרו גדולי ישראל, שפעמים קשה יותר להתגבר על האויב הפנימי שבאדם, יותר מאשר מלהתגבר על האויב החיצוני. ולכן גם אם יש בסיס לומר דברים כאלו או אחרים על האחרים, חייבים להתגבר, וממש לגייס את כל הכוחות כדי להתגבר. כמובן שגם לספר דברים טובים בפני מי שמקטר ומתלונן, הדבר לא טוב, שהוא גורם לאחר לדבר יותר לשון הרע, והדבר מוגדר בהלכה בשם "אבק לשון הרע". לכן במצב זה, הדבר הנכון ביותר הוא להסתלק מהמקום שמדברים על דברים כאלו, ואם ישאלו אותך מדוע אתה הולך, ולא משתף פעולה עם האחרים, הדבר הנכון הוא לומר שלפי התורה יש בכך בעיה של לשון הרע, ושאתה משתדל שלא לדבר על דברים כאלו. אל תביע דעה לא כזו ולא אחרת, אל תיכנס לכל הדיון, אלא תסתלק, ואל תיתן להם למשוך אותך לדיון. היה חזק ודע שבכך אתה נמדד, אם תצליח לעמוד על האמת שלך, ולא לתת להם להשפיע עליך. אני מאמין בך, מאמין שתצליח, ואשמח לעזור ולחזק, הן בדבר זה והן בכל דבר שתרצה. תרגיש חופשי לפנות לבקש ולשאול, ואשמח לעזור. הרב יצחק גרינבלט.
שאלה: לשון הרע במשפחה: אני בעל תשובה, במשפחה שלי קורה שפעם בההורים מדברים לשון הרע (אבל זה נדיר) ואחי הקטן (יש לי רק אח אחד) נמצא בסביבה חילונית "רעה" ובגלל זה הוא מדבר לשון הרע הרבה, בגלל שהם משפיעים עליו מאוד לרע, בבית ספר שהוא נמצא בו זאת הסביבה היותר טובה. חוץ מלהתפלל על המשפחה שלי שיזכו לעשות תשובה, בעניין ההוכחה. לדוגמה, פעם אחד אחי דיבר לשון הרע, אמרתי לו שיפסיק, פעם שנייה אמרתי לו, פעם שלישית וכו. להמשיך להוכיח אותו כל פעם שזה קורה? לצעוק עליו? לשון רכה? אולי בכלל להפסיק להוכיח אותו? (חשוב לציין שהוא לא בכוונה ממש עושה לי את זה, הוא מכבר את זה שאני חוזר בתשובה ברוך ה וזה פשוט הרגל שלו, אולי אפשר להגיד שנפלט לו פשוט.) ומה צריך לעשות במקרה של ההורים? את ההורים אף פעם לא הוכחתי. מראש :)
תשובה: שמחתי מאוד לקבל את מכתבך, ומאוד הבנתי אותך. זה ממש כואב מאוד שאחרים לא מכירים את האור, שהמשפחה הקרובה כל כך, ודבר זה בא לעורר אותנו לתפילה עליהם שה' יפתח להם את העיניים לראות את טוב ה', ואת הקדושה שה' נתן לנו בהיותנו עם סגולה, עם קדוש, עם מצוות המתאימות לסגולה המיוחדת שלנו. כיוון שהמשפחה מצד אחד רוצים את הקשר איתך, מכבדים אותך, ורוצים בטובתך ובשותפותך במשפחה, חשוב מאוד שתשמור על הבסיס הזה. מאוד חשוב שהקשר שלך עם המשפחה יהיה טוב, ואם תיכנס לתפקיד של "מוכיח בשער" אתה עלול לפגוע בבסיס הזה עם המשפחה, ולהרחיק אותם מימך ומה'. לכן חשוב מאוד שתשדר שמחה, שתשדר להם אהבה, תקרב אותם, וזכור שהם המשפחה שלך. יחד עם זאת, מאוד חשוב מאוד שלא תעיר למשפחה במה שהם לא במקום לקבל. ככל שתעיר להם יותר, כך תגרום להם ליותר ריחוק. לכן, חזק את הקשר עם המשפחה, חזק את השמחה עם המשפחה ותשדר באופן חיובי את הרצון לדיבור חיובי על האחרים, ולמעט דיבורים אחרים. ככל שתוסיף דיבורים חיוביים, כך יהיה לך טוב יותר, וגם למשפחה. היה חזק והמשך להתקדם. אשמח לעזור, לחזק, לעודד, ולעזור עוד בכל מה שאוכל, ותרגיש חופשי לפנות ולשאול. הרב יצחק גרינבלט.
שאלה: הכנה מקודש לחול לקריאת מגילה: אני מתחזק מאז הבר מצווה ושומר שבת שמה בערך אבל אני לא מקפיד על תפילות, קוראים אצלנו בשכונה את המגילה ב שש וחצי זאת אומרת כמה דקות אחרי צאת שבת רציתי לשאול אם אני מתלבש ומתבשם בשביל מוצ ש יש כאן הכנה מקדוש לחול?. בבקשה לענות את ההלכה לכתחילה כי זו לא שעת הדחק יש לי אפשרות לקרוא בשכונה בשמונה פעם נוספת פשוט זה פחות נוח. חד שמח :)
תשובה: עדיף לקרוא את המגילה מוקדם ולעשות הבדלה לאחריה. תתלבש אחר הצהרים ועם בגדים אלו תישאר לקריאת מגילה ובכך אין הכנה משבת לחול. פורים שמח. ה' יצליח דרכך.
שאלה: קריאת מגילה בנוסח שונה: הרב, רציתי לשאול: האם יש מניעה לכתחילה שאשכנזי יצא יד"ח ע"י בעל קורא ספרדי במגילה כשם שבפרשת זכור ראוי שאשכנזי ישמע קריאה אשכנזית וספרדי ספרדית?
תשובה: לשואל, חושבני שאין צורך להקפיד על כך, ובפרט במי שהורגל במניין מסוים - לא ראוי שדווקא בפורים יפרוש למניין אחר. אמנם בפרשת זכור יש אומרים שלכתחילה ראוי לכל אחד להקפיד לשמוע את פרשת זכור בנוסח עדתו (ילקוט יוסף סימן קמא סעיף טז  שו"ע המקוצר מאת הרב רצאבי ח"א עמ' קצה), אך בילקוט יוסף ובמקורו ביחווה דעת ח"ו סימן יט, כתב זאת רק לגבי פרשת זכור ופרה שהם מדאורייתא, ואילו בילקוט יוסף בהלכות המועדים (תרצ, יט), לגבי קריאת מגילה, סתם וכתב שיצא ידי חובה ולא ציין שלכתחילה יש להימנע מזה. הגע בעצמך: הרי במקרה הגרוע ביותר ניתן להחשיב את קריאת המגילה בהגייה שונה לקריאה בשפה זרה, והרי גם בשפה זרה יוצאים ידי חובה (מעיקר הדין - גם מי שיודע לשון הקודש, עיין שער הציון תרצ, לב וערוך השלחן שם סי"ד). גם לגבי פרשת זכור, דעתי הענייה נוטה לסברת דודי הרב יעקב אריאל (שו"ת באהלה של תורה חלק ב סימן ט) שאין צורך להקפיד על כך. אפילו לפי הדעה שקריאת 'זכור' היא מן התורה (מהרמב"ם משמע שלקיום מצוות 'זכור' אין צורך בקריאה מספר תורה), ואפילו אם נניח שבדרך כלל שינוי ההגייה מבטל את המצווה, מסתבר שאפשר לומר זאת לגבי מצווה המוטלת על היחיד, כמו קריאת שמע. לעומת זאת קריאת פרשת זכור מתקיימת דווקא בציבור, ואפילו אם זוהי חובה על היחיד - הרי זו חובה להצטרף לציבור מסוים ולקיים עמו את הקריאה. אם כן יש ללכת במצווה זו על פי מנהגו של רוב הציבור באותו מקום, וגם היחידים שנוהגים במנהגיהם האישיים כמנהג עדתם, יכולים להצטרף אל הציבור המקומי במצוות הציבוריות. שיקול שאינו הלכתי צרוף, אך ראוי שיעמוד ברקע: לא מתקבל על הדעת שבפורים ובהכנה לפורים, יום שהתאפיין ב"לך כנוס את כל היהודים" ו"נקהלו היהודים", יתפצל כל אחד מן הציבור שהורגל להתפלל אתו וילך לשחזר את מנהג עדתו. לגבי קריאה חוזרת באותו בית כנסת בנוסחים שונים - גם זו אינה חובה, ויש אומרים שהדבר אף אינו רצוי, הן משום טרחת הציבור והן מטעמים אחרים (באהלה של תורה, שם  עשה לך רב, חלק ו סימן כב). יש ללכת בעניינים אלה אחרי החלטת רב בית הכנסת ובשום אופן לא לעורר מחלוקות וויכוחים.
שאלה: דיני כינים בטבילה: כשעברתי על השאלות של דיני טהרה, ראיתי כי כינים הם חציצה. תהיתי מה קורה כאשר מנסים להיפתר מהכינים ולא מצליחים. הכוונה שלי שעושים את המאמץ שמפו והכל. ויודעים שעדיין יש כינים. זה לא דחוף כרגע אין לי כינים אבל היה לי כינים בעבר ואני יודעת שבדר כ מאוד קשה להעלים אותם.
תשובה: צריך לעשות מאמץ נורמטיבי כדי להוריד את הכינים, ואם נשארו כינים רק לא ידוע בודאוי שיש אז ניתן לטבול כי אי אפשר להוריד את כולם ולכן זה נחשב כדבר שאשה אינה מקפידה.
שאלה: טיפול בתינוק על השולחן: האם מותר להשכיב או לחתל תינוק על השולחן? כמובן ששמים שמיכה ולא ישירות על השולחן.
תשובה: מותר אם אין ספרי קודש על השולחן.
שאלה: הקפדה על כשרות אצל קרובי משפחה: אנחנו מקפידים על כשרות מהודרת וירקות עלים מושגחים ללא תולעים. מה עושים כשמתארחים אצל קרובי משפחה וידוע שהם לא מקפידים תמיד על כשרות מהודרת? (לאו דווקא בשר חלק ועוף מהדרין ולאו דווקא ירקות עלים). כמובן שהם אוכלים רק כשר ומקפידים לטענתם לשטוף היטב את כל ירקות העלים כמו ששטפו תמיד (לפני שהיה בחנויות את כל היקות עלים של גוש קטיף ללא תולעים). כמובן שהם עלולים להיפגע אם נדרוש מהם לקנות לנו דברים מסוימים לפי העדפתנו.
תשובה: אפשר לסמוך על השטיפה אם אתה יודע שהם שוטפים טוב, כמו שסמכו על זה כל הדורות, ולכן בדיעבד היות והם יפגעו: אם אתה יכול להימנע עדיף, אבל אם אתה לא יכול לא נראה לי שצריך להחמיר עד כדי כך, ויכול לאכול.
שאלה: כשרות טוסטר אובן: לפני כשנתיים אפינו בטוסטר אובן בשר. מאז לא השתמשנו בתנור לאפיית בשר. כמו כן, התנור כבר עבר ניקוי יסודי בפסח דאשתקד וחימום לטמפרטורה גבוהה למשך חצי שעה. האם ניתן לאפות בטוסטר אובן הנ"ל חלבי? ומה לגבי פרווה לארוחה חלבית? כמו כן, מה דין התבנית של התנור? וחג שמח
תשובה: ב"ה שלו-ם וברכה אפשר להשתמש גם חלבי. לא נוהגים להכשיר תבנית גם לפסח ואם כן היא נשארה בשרית. הרב חגי בר גיורא
שאלה: ריצה במירוץ ללא הרשמה: האם ניתן לרוץ במירוץ ללא הרשמה? אמנם המארגנים (בגלל האינטרס הכספי שלהם) לא מרשים לרוץ במירוץ ללא הרשמה בת אבל זה שטח ציבורי ולכל אדם מותר לרוץ שם?
תשובה: מדוע תצטרף למרוץ הכללי? רוץ בעצמך במקום אחר.
שאלה: עניית ברוך הוא וברוך שמו: אני פוסק לפי הגר"ד ליאור שליט"א אני מיצרי ומרוקאי,וידוע שיש מנהג לענות אמן לכל ברכה קיצור שו"ע טולידאנט,שו"ת שמ"ש ומגן לגר"ש משאש, מרן החיד"א בספרו יוסף אומץ סי ע או ג,אביו של הבבא סאלי ע"ה בספרו יפה שעה סי יט,המהר"ם שק, החתם סופר, הפר"ח וכאמור הגר"א, רבי אברהם טוביאנה כתב בסידורו עפ"י כוונות האר"י בשם המדרש רבה שהרוצה לבטל את המנהג הקד הזה חייב נידוי וראיתי תשובה של הגר"ד ליאור שמישהו שאל אותו והוא ענה שבברכות שיוצאים בהם יד"ח לא עונים. מה לעשות - להמשיך את המנהג או לפסוק כדעת הרב שליט"א?
תשובה: בברכות שהוא יוצא ידי חובה, לא לומר "ברוך הוא וברוך שמו" כי זה הפסק. ויענה אמן בסוף, וגם אם לא ענה יצא ידי חובה בדיעבד, אבל ודאי שצריך לענות אמן. לכל השיטות כל ברכה שאדם שומע שיענה אמן.
שאלה: קרם לשיער ופלאפון בכיס בשבת: א. האם מותר לשים קרם בשיער בשבת ולסדר אותו בלי מסרק רק עם הידיים? ב. מה עושים עם פלאפון בכיס אחר שנכנסה שבת?
תשובה: תשובה: א) אסור, משום ממרח. (משנה ברורה, סימן שג סעיף קטן פא). ב) צריך לנער את הפלאפון מן הכיס, או להוריד את הבגד. (משנה ברורה, סימן שי סעיף קטן ל). אם האדם כבר לובש את הבגד, והוא לא יכול לנער את המכשיר  לא מצליח לנער   חושש שהניעור יזיק למכשיר   נמצא ברחוב וחושש לגניבה  וכן לא נמצא במקום שיכול להחליף את בגדו   יכול להמשיך בהליכתו עם המכשיר בתוך הכיס עד שיגיע למקום שכן יוכל לנער או להחליף בגד. (רמ"א סימן רסו סעיף יב, ומשנה-ברורה שם סעיף קטן לה, וביאור הלכה ד"ה "יכול לילך"). הרב עודד מילר
שאלה: הלכות חריטה על טבעת נישואין: אשמח לדעת מה הם ההלכות המקובלות בנוגע לחריטה על טבעת נישואין. אנו עתידים להתחתן בקרוב ובחרנו שתי טבעות זהב חלקות, בכדי לייחד מעט את הטבעות רצינו לחרוט בחלק הפנימי של הטבעת של כל אחד מאיתנו כחצי משפט קצר. תהינו האם הדבר אפשרי. מראש, מאור השאלה נשאלה בהמשך לשאלה "דיני טבעת נישואין"
תשובה: יש דעות שונות ביחס לשאלתכם, באופן כללי אם החריטה אינה מעלה את ערך הטבעת באופן משמעותי הדבר מותר. למעשה כדאי לכם להתייעץ על כך עם הרב שיערוך לכם את החופה, הוא "לוקח אחריות" על הקידושין ולכן יש לברר מה דעתו. בברכת מזל טוב. הרב מרדכי גרוס.
שאלה: ברכה על חטיף יפני: רציתי לדעת מה הברכה על חטיפים יפנים?
תשובה: ב"ה שלו-ם וברכה אם מדובר בחטיף מאורז מאורז דבוק מקולף יש המברכים (אשכנז) "מזונות" ויש המברכים "אדמה". הרב חגי בר גיורא
שאלה: מצוות שמיעת קול שופר לכבדי שמיעה: האם אדם שמרכיב מכשיר שמיעה חייב להוריד אותו על מנת לא לשמוע קול שופר דרך רמקול?
תשובה: אין חובה להוריד את המכשיר, כי הוא רק מגביר את השמיעה. אמנם כיון שקול השופר חזק ויש להניח שהוא ישמע גם ללא המכשיר אז אפשר להוריד משום מידת חסידות.
שאלה: שמיעת מגילה דרך רמקול: האם יוצאים לידי חובת שמיעת מגילה דרך רמקול בבית הכנסת?
תשובה: לא.
שאלה: שמיעת מגילת אסתר דרך רדיו או טלויזיה: האם יוצאים לידי חובת שמיעת מגילה דרך רדיו או טלוויזיה?
תשובה: הכלל הוא שלא יוצאים ידי חובה אלא אם כן הוא שומע מבר חיובא, אם הוא שומע למשל מקטן המחבר אומר שלא יוצא ידי חובה. כשאדם שומע מקלטת או מרדיו, הוא לא שומע את הקול של הבר חיובא, הרי בקלטת יכול להיות אפילו שמי שהקליטו אותו כבר נמצא בעולם האמת, איך יתכן לצאת ידי חובה? אדם צריך לשמוע ממי שהוא חייב, כשאתה שומע רדיו, זה העתק של קול ולא הקול של הבר חיובא בעצמו.
שאלה: דיני מחיצה בבית הכנסת: לכבוד הרבנים שליט"א, בבקשה לדיני מחיצה לבית כנסת: גובה, רמת שקיפות וכו. האם מותר להתפלל בבית כנסת עם מחיצה שלא עונה לכל הדרישות?
תשובה: לצערנו לבושן והופעתן של נשים רבות אינם ראויים ובפרט לא בבית כנסת, המחיצה צריכה להסתיר זאת. בסיס המחיצה לפחות עד גובה מטר והוא חייב להיות מחומר קשיח, החלק העליון עד גובה הראש יכול להיות וילון לא שקוף אך שיאפשר לנשים להיות חלק מבית הכנסת.
שאלה: מיקום החזן כהן בברכת כהנים: לכת"ר שליט"א כאשר לא משנים את מיקום העמוד - א. האם הש"ץ יכול להתפלל מול או על הבימה שבמרכז בית הכנסת למרות שמקובל שהש"ץ מתפלל מול העמוד בקדמת בית הכנסת? ב. האם יכול להתפלל את כל החזרה מול העמוד ולפסוע מספר צעדים אחורה בעת הברכה? ג. האם הוא הדין לש"ץ כהן שאיננו עולה לדוכן - האם גם צריך להיות פנים אל פנים מול הכוהנים? ד. בכלל - האם כהן שאיננו עולה לדוכן מכל סיבה שהיא - אונס שנאה שגגה פשיעה נחשב כ"מתברך" או שרק מי שאיננו כהן מתברך על ידי הכוהנים? ה. במידה והתשובה לג היא לא - אם לכהן קשה להוכיח את שליחי הציבור בדיבור( הוא צעיר והם מבוגרים) - האם במקרה כזה יוכל אף הוא לצעוד מספר צעדים אחורה בעת הברכה כאשר ממנים אותו כש"ץ כדי ששליחי הציבור שאינם כוהנים יתעניינו בסיבה, ואז יסביר להם וישנו ממנהגם? ו. אם חלק מהכוהנים לפני הש"ץ וחלק אחריו - האם הוא מתברך? ונפקא מינא - האם להתאמץ בתור כהן העולה לדוכן להיצמד לקיר ולהיות מול פניו של הש"ץ? או אם יש כהן אחד שכבר עבר את קו הש"ץ אין מה לעשות. השאלה נשאלה בהמשך לשאלה "מקום החזן בזמן ברכת כהנים"
תשובה: א. כן, אם הכוהנים יהיו מאחוריו, עדיף להתפלל באמצע. ב. מותר לפסוע באמצע החזרה, כי זה צורך התפילה. ג. אם השליח ציבור כהן, הוא לא חייב לעמוד מול הכוהנים. ד.לכאורה נראה שהברכה היא רק לכלל ישראל, ולא לכהנים. ה. למרות שהוא מצד עצמו לא צריך לפסוע כי הוא כהן, בגלל ההשלכות שיש לזה, שלא יוציאו מזה מסקנות שלא צריך לחזור, זה נחשב צורך התפילה. ו. אם יש בכל מקרה חלק מהכהנים לפני השליח ציבור, לגבי השליח ציבור זה מספיק.
שאלה: Psyllium for Pesach: I use psyllium for cooking baking. Is there any problem using it for Pesach? Thanks תרגום אני משתמש בפסיליום לבישול אפייה. האם יש בעיה להשתמש בו לפסח? השאלה נשאלה בהמשך לשאלה "פסיליום בפסח"
תשובה: ככלל אין להשתמש בכל דבר שאין עליו כשרות, אף אם במהותו הוא כשר כיוון שבימינו מוסיפים לכל דבר חומרי טעם וריח וחומרים מייצבים ומשמרים.
שאלה: ברכת הריח לאחר ההרחה: לכת"ר שליט"א אם הרחתי דבר שמחייב ברכה, אפשר עדיין לברך? האם יש הבדל אם הלכתי ברחוב ועברתי ליד שיח ריחני, או שלקחתי לידי והרחתי בלי לברך? אם התשובה היא שאי אפשר לברך - האם ראוי לצאת ולהיכנס מ לחדר או בניין סמוך ואז לברך ולהריח?
תשובה: רק אם הוא מתכוון להנות צריך לברך, אם כבר התחיל להריח יברך ויריח שוב.
שאלה: שאלות בנושא ההלל: לכת"ר שליט"א א. אני מאריך בתפילה ולפעמים מאחר את תחילת ההלל - האם עליי לדלג ולהשתתף בחלקים הציבוריים ואז להשלים את מה שלא הספקתי, או שעליי לקרוא כסדרו? אם צריך להשתתף בחלקים הציבוריים - מה נחשב כחלק ציבורי? האם רק "הודו לה כי טוב" או גם למשל "אנא ה הושיעה נא" ב. האם דינו של ההלל כפסוקי דזמרה לעניין להפסיק באמצעו? ג. האם הראשונה צריך להגיד ברוך הוא וברוך שמו לברכתו של הש"ץ? שהרי גם הציבור מברכים בפני עצמם. ד. האם ש"ץ ספרדי בבית כנסת אשכנזי רשאי לברך את הברכות (לפני,אחרי)?
תשובה: א. הלל צריך לקרוא לפי הסדר, זה כמו מגילה שאם אדם השמיט כמה פסוקים הוא לא יכול להשלים אחר, גם הלל זה ככה, צריך להיות "ממזרח שמש עד מבואו" ולא לקרוא למפרע. ב. ההלל הוא חמור יותר לעניין הפסקה מפסוקי דזמרה, כי מברכים בהתחלה ובסוף, אבל לענות אמן או קדושה בין הפרקים מותר. ג. לא צריך לענות ברוך הוא וברוך שמו, דומני שאצל התימנים השליח ציבור מברך וכולם עונים אמן, מצד עיקר הדין היה צריך להיות שהשליח ציבור מוציא את כולם. ד. אם הש"ץ ספרדי שלא יברך, שמישהו אחר יגש ויגיד את ההלל ואחר כך הוא יחזור, אם הוא רוצה להיות החזן גם בהלל הוא יכול אבל שאת הברכות אשכנזי יברך בהתחלה ובסוף.
שאלה: טעות בקריאת המגילה - מה לעשות בדיעבד?: הקורא טעה במילות המגילה בפרק א כגון "ושתי המלכה בכתר מלכות" במקום "ושתי הלכה לפני המלך בכתר מלכות", ו "דבר המלך והמלכה" במקום "דבר המלכה". כשהוא קרא, לא תיקנו אותו. האם לאחר שהקורא ברך את הברכות, האם מי שקרא את המילים הנכונות מהכתב (בלי לבטא אותן בפה) יצא ידי חובתו בדיעבד? אם לא, מה עליו לעשות?
תשובה: לשואל, לדעת רוב הפוסקים אפילו דילוג על מילה אחת מעכב, ויש לחזור ולקרוא את המגילה (מ"ב סי' תרצ סק"ה וסקמ"ח, וביאור הלכה סעיף יד ד"ה אין מדקדקין). קריאה במחשבה ללא אמירה בפה איננה מועילה (עיין שו"ע או"ח סי' סב ס"ג לגבי קריאת שמע, וגמ' במגילה יח ע"א: "וממאי דהאי זכירה קריאה היא? דילמא עיון בעלמא" וכו'). קיימת דעה בראשונים שדילוג על מילה שלא משנה לגמרי את מובן העניין, כמו בדוגמא שכתבת - השמטת המילים "לפני המלך" שניתן להבין זאת בלעדיהן, איננה מעכבת (שיטת הריא"ז, מובאת בביאור הלכה שם). לפי דעה זו לא צריך לחזור על הקריאה, אבל כל האחרונים הכריעו שלא כמותה, אך יש שמחמת שיטה זו הורו לחזור בלא ברכה (עיין בביאור הלכה שם בשם החיי אדם, ובמקראי קודש לרב הררי פ"ז הערה כה, שנקט למעשה כדעה זו שלא לברך). לגבי תוספת מילה, אם איננה משנה את העניין - אין זה פוסל (שו"ת רבבות אפרים ח"ו סי' שפב). מסתבר שכך הוא בדוגמא שבשאלה, "כי יצא דבר המלך והמלכה על כל הנשים". "דבר המלכה" שבפסוק פירושו: עניינה של המלכה ומה שאירע בינה לבין המלך, ואם כן "דבר המלך והמלכה" איננו שינוי עניין.
שאלה: תפילה קודם אמירת תהילים: האם בפורים אומרים תפילה קודם אמירת תהילים? אם לא אז בשני ימי הפורים לא אומרים?
תשובה: אפשר לומר בפורים את התפילות לפני אמירת התהילים, רק ביום טוב אין לומר תפילה זו.
שאלה: אירוסין שהתבטלו: האם אשה שהציעו לה נישואים ופתחה תיק ברבנות וקבלה טבעת ולבסוף היא לא התחתנה עם אותו בחור, האם לפי ההלכה היא צריכה לעשות משהו (טיהור, ברכה וכ ד)?
תשובה: ב"ה שלו-ם וברכה היא צריכה להתפלל שבמהרה תמצא את השידוך שמתאים לה. אני מברך אותה שתפילתה תתקבל. הרב חגי בר גיורא
שאלה: מתנות לאביונים מפרזי למוקף: ב"ה שליט"א אני בי"ד נתתי מתנות לאביונים לאביון שקורא בט"ו האם יצאתי ידי חובת מתנות לאביונים חג שמח
תשובה: לשואל, ופורים שמח! הדבר אפשרי רק בתנאי שתאמר לו שישתמש בכסף לצרכי פורים בט"ו. כאשר נותנים לעני שכעת פורים אצלו - אין צורך לומר לו מה לעשות בכסף והוא יעשה בו כרצונו, אבל כאשר נותנים לו לפני פורים (הכללי, או שלו במקרה שהוא מוקף) יש להתנות כאמור. במגן אברהם (סי' תרצד סק"א) כתב בשם בעל המאור (על הרי"ף מגילה א ע"ב) שאין להקדים את המתנות לאביונים לפני פורים שמא ינוצלו על ידי העני שלא לצורך פורים. מדבריו יש ללמוד שני דברים: האחד, שמטרת מתנות לאביונים היא לאפשר לעניים את שמחת החג. השני, שאין הכרח שהנתינה עצמה תהיה בפורים, אלא שתגיע לידי העני באופן שיוכל לנצל את המתנה לסעודת פורים. אם כן, כשאתה נותן לעני בי"ד, אם ישתמש בכל הכסף לצרכים אחרים לפני החג לא יצאת ידי חובתך, ואם ישאיר אותו לשימושו בט"ו יצאת ידי חובתך. זוהי הדעה הפשוטה יותר לענ"ד (עיין 'מקראי קודש' לרב הררי פי"א ס"ז ושו"ת משנה הלכות ח"ד סי' פז וח"ו סי' קכג, וראה דעות נוספות בפסקי תשובות סי' תרצד, ח).
שאלה: שבע ברכות לאלמנה וגרושה: ב"ה לרב שליט"א לעניות דעתי שבע ברכות ומשתה שבע ימים לבתולה,יום אחד לגרושה, שלשה ימים לאלמנה- כך הבנתי מהשולחן ערוך אבן העזר בסימן סד, א-ב. האם אני צודק בהבנתי? השאלה נשאלה בהמשך לשאלה "ברכת אשר ברא בנישואין שניים - המשך"
תשובה: אין הבדל בין גרושה לאלמנה בעניין הזה. ולכן אלמן שנשא אלמנה או גרוש שנשא גרושה לא יברכו חוץ מאשר בסעודה ראשונה, ותחת החופה כמובן. תעיין בערוך השולחן סימן ס"ב סעיף כ' או כ"ג שמדבר על זה בפירוש.
שאלה: בר מצווה בספירת העומר: שאלה לכבוד הרב אריאל, בני בע"ה יגיע למצוות ביום ב אייר, האם ניתן לחגוג את הארוע באולם עם תזמורת,בו ביום, שזה ב-1.5 בלילה אור לב אייר? בנוסף בע"ה הבן צפוי גם לסיים מסכת. באם התשובה חיובית, האם מותר לאורחים מעדות וזרמים שונים ביהדות, להשתתף בריקודים אלו?
תשובה: בצעירותנו לא ראינו חגיגת בר מצוה בתזמורת וריקודים זהו נוהג חדש שאין לו מקור בהלכה ולכן לא היה מקום לחוג בצורה כזו בימי ספירת העומר ר"ח אייר הוא לרוב המנהגים בעצם ימי הספירה אם מנהג משפחתכם הוא החל מא אייר תוכלו לחוג בל' ניסן, אך עליכם להביא בחשבון שלא כל אורחיכם נוהגים כן במוצאי ר"ח לכל המנהגים חלים מנהגי הספירה אם בר המצוה ייפגע מאוד מכך שחגיגתו תהיה שונה וזהו יום כניסתו למצוות מותר לחוג כמקובל
שאלה: מתנות לאביונים לאחר פורים: בפורים נתתי שלוש מתנות לשלושה אביונים אבל לא נתתי שתי מתנות לכל אחד מהם. האם ניתן "להשלים" את המצווה לאחר פורים?
תשובה: אין צורך לתת שתי מתנות לאביון אחד אלא מתנה אחת לכל עני. כך שיצאת ידי חובתך.